สทน.ประสบผลสำเร็จพัฒนาเภสัชรังสีรักษามะเร็งต่อมไร้ท่อ เพื่อผู้ป่วย
โรคมะเร็ง เป็นปัญหาสาธารณสุขที่สำคัญของประเทศ และเป็นสาเหตุการเสียชีวิตอันดับ 1 ของคนไทย โดยล่าสุดพบผู้ป่วยใหม่ 112,392 คนต่อปี และมีแนวโน้มป่วยและเสียชีวิตเพิ่มขึ้น แต่การรักษาด้วยวิธีการทั่วไป เช่น การฉายรังสี และเคมีบำบัด ส่งผลข้างเคียงกับร่างกายผู้ป่วย ไม่เฉพาะเซลล์มะเร็งเท่านั้นที่ถูกทำลาย เซลล์ปกติในร่างกาย เช่น เซลล์ของเม็ดเลือด เซลล์เส้นผม เซลล์เยื่อบุกระเพาะอาหาร เซลล์เยื่อบุลำไส้ เซลล์เยื่อบุกระพุ้งแก้ม กลับถูกทำลายไปด้วย การรักษามะเร็งด้วยสารเภสัชรังสี (Radiopharmaceuticals) เป็นการรักษามะเร็งแนวทางใหม่ที่ออกฤทธิ์จำเพาะเจาะจงต่อเซลล์มะเร็ง (Targeted Radionuclide Therapy) โดยใช้ยาที่อยู่ในรูปของสารประกอบหรือสารประกอบเชิงซ้อนที่มีสารกัมมันตรังสีเกาะอยู่ในโมเลกุลแผ่รังสีทำลายเซลล์มะเร็งในร่างกายของผู้ป่วย ข้อดีของการรักษาด้วยวิธีนี้คือ อวัยวะข้างเคียงได้รับผลกระทบจากรังสีน้อยกว่าเมื่อเทียบกับการรักษาด้วยการฉายรังสี หรือการรักษาด้วยวิธีเคมีบำบัด, ,นางอังคนันท์ อังกุรรัตน์ ผู้จัดการศูนย์ไอโซโทปรังสี สถาบันเทคโนโลยีนิวเคลียร์แห่งชาติ (องค์การมหาชน) หรือ สทน. เปิดเผยว่า ศูนย์ไอโซโทปรังสีประสบความสำเร็จในการผลิตสารเภสัชรังสี Lutetium-177 DOTATATE ที่มีประสิทธิภาพในการใช้บำบัดรักษามะเร็งได้หลายชนิด โดยเฉพาะเนื้องอกหรือเซลล์มะเร็งของต่อมไร้ท่อ ซึ่งอวัยวะที่มักตรวจพบโรคมะเร็งของเซลล์ต่อมไร้ท่อ ได้แก่ อวัยวะในระบบทางเดินอาหารซึ่งครอบคลุมตั้งแต่กระเพาะอาหาร, ไส้ติ่ง, ตับอ่อน, ลำไส้เล็ก ไปจนถึงลำไส้ตรง นอกจากนี้ยังพบในปอด ต่อมไทรอยด์, ต่อมหมวกไต, ต่อมใต้สมอง และผิวหนังได้เช่นกัน,รังสีนี้ประกอบด้วยไอโซโทปรังสี Lutetium-177 (177Lu) ที่ให้รังสีบีตาพลังงานปานกลาง (497 keV) และรังสีแกมมาพลังงานต่ำ (208 keV) ค่าครึ่งชีวิต (t1/2) ประมาณ 6.7 วัน สารเภสัชรังสี Lutetium-177 DOTATATE ที่เตรียมได้นั้นมีค่าความเป็น กรด-เบส (ph) ในช่วง 4-6 และมีความบริสุทธิ์ทางเคมีรังสี (Radiochemical purity,RCP) มากกว่า 95% มีการกระจายตัวไปยังอวัยวะเป้าหมาย ได้แก่ ท้อง (stomatch), ระบบทางเดินอาหาร (Gastrointestinal system), ไต (kidneys), ตับอ่อน (pancreas) ค่อนข้างดี (ซึ่งอวัยวะเหล่านี้มีตัวรับโซมาโตสแตตินที่เป็นเป้าหมายมากกว่าอวัยวะอื่นๆ หลายเท่าตัว) และมีความคงตัว (Stability) ของตัวยามากกว่า 72 ชั่วโมง ที่อุณหภูมิห้อง ปัจจุบันสารเภสัชรังสี Lutetium-177 DOTATATE ทางศูนย์ไอโซโทปรังสีได้ให้บริการแก่โรงพยาบาลต่างๆ เป็นที่เรียบร้อยแล้ว, ,ดร.พรเทพ นิศามณีพงษ์ ผู้อำนวยการ สถาบันเทคโนโลยีนิวเคลียร์แห่งชาติ (องค์การมหาชน) เล่าว่า ปัจจุบัน ศูนย์ไอโซโทปรังสีสามารถผลิตเภสัชรังสีทางการแพทย์ได้กว่า 20 ชนิด ที่ใช้ในการตรวจวินิจฉัยและบำบัดรักษาเนื้องอกและมะเร็งที่เกิดขึ้นกับอวัยวะต่างๆ เช่น กระดูก ปอด กล้ามเนื้อหัวใจ ทรวงอก ระบบท่อน้ำดี สมอง ไต ต่อมหมวกไต ส่งผลให้ประชาชนมีโอกาสเข้าถึงการรักษาด้วยค่าใช้จ่ายที่ถูกลง มีผู้ป่วยที่สามารถเข้าถึงการรักษาด้วยเภสัชรังสีเพิ่มขึ้นกว่าปีละ 20,000 ราย นอกจากนี้ยังช่วยลดการนำเข้าจากต่างประเทศได้ปีละกว่า 200 ล้านบาท.
โรคมะเร็ง เป็นปัญหาสาธารณสุขที่สำคัญของประเทศ และเป็นสาเหตุการเสียชีวิตอันดับ 1 ของคนไทย โดยล่าสุดพบผู้ป่วยใหม่ 112,392 คนต่อปี และมีแนวโน้มป่วยและเสียชีวิตเพิ่มขึ้น
โรคมะเร็ง,สทน.,มะเร็งต่อมไร้ท่อ,รังสีรักษามะเร็ง,ฉายรังสี,สุขภาพ